armvectores/hy_wikipedia_2023 huggingface dataset:
Պյոտր Պապկովիչ

Պյոտր Ֆեոդորովիչ Պապկովիչ (ապրիլի 5 (17), 1887, Բրեստ, Brest County, Գրոդնոյի նահանգ, Վիլնայի գլխավոր նահանգապետարան, Ռուսական կայսրություն - ապրիլի 3, 1946(1946-04-03), Լենինգրադ, ՌԽՖՍՀ, ԽՍՀՄ), խորհրդային գիտնական, նավաշինարար։ ԽՍՀՄ ԳԱ թղթակից անդամ (1933), ինժեներ-փոխծովակալ։
Ավարտել է Պետերբուրգի պոլիտեխնիկական ինստիտուտը (1911)։ 1916 թվականից դասախոսել է Լենինգրադի պոլիտեխնիկական ինստիտուտում (1925-1930 թվականը՝ պրոֆեսոր)։ 1934-1940 թվականներին՝ Լենինգրադի նավաշինական ինստիտուտի, 1934 թվականից՝ ռազմածովային ակադեմիայի պրոֆեսոր։ Հիմնական աշխատությունները վերաբերում են նավերի շինարարական մեխանիկային և առաձգականության տեսությանը։ Պապկովիչը մշակել և կատարելագործել է նավային կոնստրուկցիաների հաշվարկի մեթոդները։ ԽՍՀՄ պետական մրցանակ (1946)։ Պարգևատրվել է Լենինի 2 շքանշանով։
Պյոտր Պապկովիչի անունով են կոչվել ԽՍՀՄ ռազմածովային նավատորմի երկու նավ։


== Պարգևներ ==
Լենինի 2 շքանշան (21.02.1945, 11.06.1945)
Կարմիր դրոշի շքանշան (03.11.1944)
Աշխատանքային կարմիր դրոշի շքանշան (24.07.1943)
մեդալներ.
Ռուսական կայսրության Սուրբ Ստանիսլավի շքանշան՝ 3-րդ աստօճանի
Ստալինյան մրցանակ՝ 1-ին աստիճանի (1946) — «Նավի շինարարական մեխանիկա» գիտական աշխատանքի համար


== Ծանոթագրություններ ==


== Գրականություն ==
Слепов Б. И. Пётр Фёдорович Папкович, 1887—1946 / Отв. ред. акад. В. В. Новожилов (†). Академия наук СССР. — Л.: Наука, Ленингр. отд-ние, 1991. — 192 с. — (Научно-биографическая серия). — 1000 экз. — ISBN 5-02-024625-5 (обл.)


== Արտաքին հղումներ ==
Биография на сайте Хронос
MYsopromat.ru : Петр Федорович Папкович
Кафедра военного кораблестроения — Папкович Петр Федорович
Աղադադաշ Ղուրբանով

Աղադադաշ Գյուլմամեդ օղլի Ղուրբանով (ադրբ.՝ Ağadadaş Gülməmməd oğlu Qurbanov, մարտի 8, 1911(1911-03-08), Բաքու, Ռուսական կայսրություն - հունիսի 22, 1965(1965-06-22), Սալյան, Ադրբեջանական ԽՍՀ), թատրոնի և կինոյի ադրբեջանցի խորհրդային դերասան, Ադրբեջանի պատանի հանդիսատեսի թատրոնի հիմնադիրներից մեկը, Ադրբեջանական ԽՍՀ վաստակավոր արտիստ (1943), Ադրբեջանական ԽՍՀ ժողովրդական արտիստ (1954);


== Կենսագրություն ==
Աղադադաշ Ղուրբանովը ծնվել է 1911 թվականի մարտի 8-ին Բաքվում։ Նա սկսեց իր դերասանական կարիերան Ադրբեջանի պատանի հանդիսատեսի թատրոնում, որտեղ 1927 թվականից մինչև 1952 թվականը նա նման դերեր է խաղացել որպես Մոլլա Իբրահիմ-Խալիլ (Միրզա Ախունդով), Հաջի Կենբեր (Նաջափ-բեկ Վեզիրով), Կարլ (Յոհան Ֆրիդրիխ Շիլլեր), Խլեսդաքով (Նիկոլայ Գոգոլ), Բեհրամ (Աբդուլա Շահիգ) և այլն։ Աղադադաշ Ղուրբանովը 1952 թվականից մինչև իր կյանքի ավարտը աշխատել է Ազգային դրամատիկական թատրոնում։ Նա այս թատրոնում մի շարք հիշարժան դերեր է խաղացել։ Լավագույններից են՝ Միրզե Սեմենդեր, Աբու Ուբեյդ («Ալմազ», «Հրո հարսը», Ջաֆար Ջաբարլի), Շեյխ Սանան, Սայավուշ («Շեյխ Սանան», «Սայավուշ», Հուսեյն Ջավիդ), Քամիլիո («Ձմեռային հեքիաթ», Ուիլյամ Շեքսպիր), Իբրահիմ խան և Վագիֆ «(Վագիֆ», Սամեդ Վուրղուն), Շուլց («Հեռավոր ափերին», Հասան Սեյիդբեկլի), Հաջի Կարա («Հաջի Կարա», Միրզա Ախունդով), Աքիֆ («Գյանք», Միրզե Իբրահիմով) և այլն ։
1943 թվականին Աղադադաշ Ղուրբանովը արժանացել է Ադրբեջանական ԽՍՀ վաստակավոր արտիստ, իսկ 1954 թվականին `ժողովրդական արտիստի կոչմանը։ Աղադադաշ Ղուրբանովը մահացել է 1965 թվականի հունիսի 25-ին ողբերգական վթարի հետևանքով։


== Ֆիլմագրություն ==
«Սաբուհի» (ֆիլմ, 1941),
«Շամդան բեկ» (ֆիլմ, 1956),
«Տաք արևի տակ» (ֆիլմ, 1957),
«Մեկ աշտարակի առեղծվածը» (ֆիլմ, 1959),
«Քերոկլի» (ֆիլմ, 1960),
«Մեր փողոցը» (ֆիլմ, 1961),
«Առշին մալ ալան» (ֆիլմ, 1965):


== Գրականություն ==
Гурбанов Ағададаш Ҝүлмәммәд оғлу / Под ред. Дж. Кулиева. — Азербайджанская советская энциклопедия: Главная редакция Азербайджанской советской энциклопедии, 1979. — Т. III.


== Ծանոթագրություններ ==
Գևորգ Եղիազարյան (տնտեսագետ)

Անվան այլ կիրառումների համար տե՛ս՝ Գևորգ Եղիազարյան (այլ կիրառումներ)Գևորգ Աշոտի Եղիազարյան (հունվարի 21, 1932(1932-01-21), Դոնի Ռոստով, ՌԽՖՍՀ, ԽՍՀՄ - հունվարի 13, 1995(1995-01-13), Մոսկվա, Ռուսաստան), հայ տնտեսագետ։ Տնտեսագիտության դոկտոր (1970), պրոֆեսոր (1971)։  ՌՍՖՍՌ գիտության վաստակավոր գործիչ (1980)։


== Կենսագրություն ==
Գևորգ Եղիազարյանը ծնվել է 1932 թվականին Դոնի Ռոստով քաղաքում։ 1954 թվականին ավարտել է Մոսկվայի ավիացիայի ինստիտուտը։ 
1972-1995 թվականներին եղել է Մոսկվայի պետական համալսարանի արդյունաբերության տնտեսագիտության ամբիոնի վարիչ, 1976-1990 թվականներին՝ Հաշվապահական հաշվառման կենտրոնի ղեկավար, 1990-1995 թվականներին՝ Մոսկվայի փոքր բիզնեսի զարգացման միջազգային կենտրոնի տնօրեն, 1993 թվականից՝ պետական հակաճգնաժամային կառավարման ծրագրի մշակման մասնակից։ Եղել է Մոսկովյան ազգային բանկի ղեկավարներից, ղեկավարել է «Պրեսս» հրատարակչությունը։ Մոսկվայի պետական համալսարանում դասավանդել է սոցիալիստական արդյունաբերության տնտեսություն և արդյունաբերության հիմունքներ առարկաները։ Ավելի քան 120 գիտական աշխատանքների հեղինակ է։


== Երկեր ==
Материальное стимуливароние за новую технику. Москва, 1964 г.
Коллективный материальный интерес в социалистической экономике. Москва, 1968 г.
Эффективность квалифицированного труда. Москва, 1968 г.
Экономика социалистической промышленности. Учебник. Москва, 1977 г.


== Ծանոթագրություններ ==
Շողիկ (անձնանուն)

Անվան այլ կիրառումների համար տե՛ս՝ Շողիկ (այլ կիրառումներ)Շողիկ, հայկական ծագում ունեցող իգական անձնանուն , որն առաջացել է հայերեն շող բառին -իկ փաղաքշական մասնիկն ավելացնելով։ Անձնանունը համարվում է մերթ առանձին անուն, մերթ Շողակաթ և Շողեր անունների գգվական ձևը։ Ամենահին հիշատակությունը թվագրվում է 12-րդ դարով։ Օգտագործվում է մինչև օրս։ Կրճատ տարբերակներից է Շող տարբերակը, իսկ Արցախում օգտագորխվում է նաև Շողի տարբերակը։


== Հայտնի անվանակիցներ ==
Շողիկ Ասոյան, պատմաբան, հասարակական-քաղաքական գործիչ, ՀՀ ոստիկանության նախկին փոխգնդապետ, ՀՀ կառավարությանն առընթեր հուշարձանների վարչության պետի տեղակալ, ՀՀ մշակույթի նախարարության մշակութային արժեքների պահպանության գործակալության պետ,
Շողիկ Մկրտչյան, հայ խորհրդային երգչուհի, ժողովրդական երգերի կատարող, ՀԽՍՀ ժողովրդական արտիստ,
Շողիկ Սաֆյան, հայ խորհրդային բանաստեղծուհի, արձակագիր, թարգմանիչ և խմբագիր։ ԽՍՀՄ գրողների միության անդամ 1944 թվականից, ԽՄԿԿ անդամ 1948 թվականից։


== Ծանոթագրություններ ==


== Գրականություն ==
Հրաչյա Աճառյան, Հայոց անձնանունների բառարան
Արյուն-ուղեղային պատնեշ

Արյունաուղեղային պատնեշ, արյունատար անոթների և կենտրոնական նյարդային համակարգի միջև առկա ֆիզիոլոգիական պատնեշ։ Այս պատնեշի գլխավոր նշանակությունը կենտրոնական նյարդային համակարգի հոմեոստազի պահպանումն է։


== Կառուցվածք ==
Արյունաուղեղղային պատնեշը կազմված է արյունատար անոթների էնդոթելային բջիջներից, հիմային թաղանթից, պերիցիտներից և աստրոցիտներից։ Այս բջիջների միջև միջբջջային տարածությունն ավելի փոքր է, քան օրգանիզմի մյուս մասերում։
Արյունաուղեղային պատի էնդոթելային բջիջները սերտորեն կպած են իրար, չունեն պատուհաններ կամ միջբջջային անցքեր։ Սա, ինչպես նաև հիմային թաղանթի առկայությունն, արյունատար անոթն անթափանցելի է դարձնում խոշոր մոլեկուլների համար։
Ուղեղային անոթների մոտավորապես 20 %-ը ծածկված է փոքր բջիջներով՝ պերիցիտներով, որոնք, էնդոթելային բջիջների նման, տեղակայված են հիմային թաղանթի վրա։ Պերիցիտները կարող են կծկվել, կարգավորել էնդոթելի ֆունկցիան և օժտված են մակրոֆագային հատկությամբ։ Քանի որ պերիցիտները սերտորեն կպած են էնդոթելային բջիջներին, կծկման շնորհիվ փոփոխում են արյունատար անոթների լուսանցքն ու դրանով մասնակցում են տեղային շրջանառության կարգավորմանը։
Աստրոցիտներն իրենց ոտիկներով շրջապատում են արյունատար անոթները։ Սրանք մասնակցում են նեյրոնների սնուցմանը, իրենց կողմից արտադրվող նյութերով ազդում են էնդոթելի թափանցելիության վրա, սինթեզում են ուղեղի համար անհրաժեշտ խոլեստերինը, քանի որ վերջինս չի կարող թափանցել պատնեշով։
Արյունաուղեղային պատնեշն առկա է ուղեղի մեծ մասում, սակայն ոչ ամենուրեք։ Այն բացակայում է ուղեղամասի որոշ տեղերում։


== Նշանակություն և ֆունկցիաներ ==
Արյունաուղեղային պատնեշը կանխում է որոշ նյութերի, հատկապես՝ սպիտակուցների և հակամարմինների մուտքը դեպի կենտրոնական նյարդային համակարգ։ Պատնեշի շնորհիվ ուղեղային հյուսվածքը զուրկ է իմունաբանական տոլերանտությունից։ Ուստի օնտոգենեզի ընթացքում իմուն համակարգն այս հակածինները որպես հարազատ սպիտակուց չի ճանաչում։ Այդ պատճառով արյունաուղեղային պատնեշի վնասման դեպքում ուղեղային հյուսվածքի սպիտակուցները T-լիմֆոցիտների կողմից կարող են ընկալվել որպես օտար և սկիզբ տալ աուտոիմունոլոգիական ռեակցիաների։
Արյունաուղեղային պատնեշով արյունատար հունից ԿՆՀ են անցնում սննդարար նյութերը, իսկ հակառակ ուղղությամբ դուրս են բերվում կենսագործունեության արգասիքները։
Արյան մեջ գտնվող որոշ նյութեր (գլյուկոզ, հանքային աղեր և այլն) հեշտությամբ թափանցում են պատնեշով։ Պատնեշը թափանցելի է նաև ալկոհոլի, քլորոֆորմի, ստրիխնինի, մորֆինի նկատմամբ։ Մինչդեռ յոդի միացությունները, ազոտական աղերը, սալիցիլատները, հակաբիոտիկները չեն թափանցում այս պատնեշով։
Արյունաուղեղային պատնեշն անթափանցելի է տարբեր հիվանդությունների հարուցիչների նկատմամբ։ Այդ պատճառով ուղեղի ինֆեկցիոն հիվանդությունները հազվադեպ երևույթ են, սակայն եթե պատահում են, ապա դժվարությամբ են բուժվում։ Այդ պատճառով շատ դեղամիջոցներ անմիջապես ներմուծվում են ուղեղ-ողնուղեղային հեղուկի մեջ։ Եթե արյունաուղեղային պատնեշը վնասվում է, ապա որոշ մանրէները կարող են թափանցել ԿՆՀ։


== Ծանոթագրություններ ==
Պիլլուկյուլա (այլ կիրառումներ)

Պիլլուկյուլա անունը կամ տերմինը կարող է վերաբերել հետևյալ հոդվածներին․

Պիլլուկյուլա - գյուղ Էստոնիայի Լյումանդա շրջանի կազմում։
Պիլլուկյուլա - գյուղ Էստոնիայի Կաառմա շրջանի կազմում։
Պիլլուկյուլա - գյուղ Էստոնիայի Վալյալա շրջանի կազմում։
Չեյս շրջան (Նեբրասկա)

Անվան այլ կիրառումների համար տե՛ս՝ Չեյս շրջան (այլ կիրառումներ)Չեյս շրջան (անգլ.՝ Chase County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.315 կմ² է, բնակչությունը՝ 4.068 մարդ (2010 թ. տվյալներով)։ Շրջկենտրոնն է Իմպերիալ բնակավայրը։ Կազմավորվել է 1873 թ.։
Ստարայա Կիմժա

Ստարայա Կիմժա (ռուս.՝ Старая Кимжа), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի ձախ ափին՝73 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050541
Հիդրոլոգիական ուսումնասիրությունների կոդը - 103005054
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մորգան Դե Սանկտիս

Մորգան Դե Սանկտիս (իտալերեն՝ Morgan De Sanctis, մարտի 26, 1977(1977-03-26), Գուարդիագրելե, Կիետի, Աբրուցցո, Իտալիա), իտալացի ֆուտբոլիստ, իտալական Ռոմայի և Իտալիայի ազգային հավաքականի նախկին դարպասապահ։


== Կարիերա ==


== Նվաճումներ ==
Թուրքիայի սուպերգավաթ՝ 2008
Ֆուտբոլի Իտալիայի գավաթ՝ 2011-12
Մարտիս

Մարտիս (իտալերեն՝ Martis), կոմունա Իտալիայում, Սարդինիայի մարզում՝ Սասարի գավառում։
Բնակչությունը կազմում է 630 մարդ (2008 թվականի տվյալներով), բնակչության խտությունը կազմում է 27 մարդ/կմ²։ Զբաղեցնում է 23 կմ² մակերես տարածք։
Փոստային ինդեքսն է՝ 7030։ Հեռախոսային կոդը՝ 079։
Կոմունայի հովանավորն է սուրբ Պանտելեյմոնը։ Տոնը նշվում է հուլիսի 27-ին։


== Ժողովրդագրություն ==
Բնակչության փոփոխություն։


== Համայնքի վարչակազմ ==
Հեռախոսահամար՝ 079 566129-079 566306
Էլեկտրոնային փոստ՝ info@comune.martis.ss.it
Պաշտոնական կայք՝ http://www.comune.martis.ss.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Այոն (Արդեշի գավառ)

Այոն (ֆր.՝ Ailhon), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2014 թվականի դրությամբ կազմում է 569 մարդ, բնակչության խտությունը` 72.95 մարդ/կմ²։ Բնակավայրը զբաղեցնում է 7.8 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից 135 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 327 աշխատունակ (15-64 տարեկան) բնակիչ, որոնցից ակտիվ էին 241-ը, իսկ ոչ ակտիվները` 86։ Ակտիվության ցուցանիշը կազմում է 73,7 %։ 241 աշխատունակ մարդկանցից աշխատել է 205 անձ (107 տղամարդ և 98 կին)։ Գործազուրկ են եղել 36 անձ (17 տղամարդ և 19 կին)։ 86 անաշխատունակներից 22-ը եղել են աշակերտներ կամ ուսանողներ, 41-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կողակ (այլ կիրառումներ)

Կողակ, կարող է վերաբերել

Կողակ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։
Կողակ, ծածանազգիների ընտանիքի ոսկրային ձուկ։
Ալեքսինո (գյուղ, Տրոստյանեցի շրջան)

Ալեքսինո (ուկրաիներեն՝ Олексине), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Ալեքսինո գյուղում բնակվում էր 418 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոլդովկա (գյուղ, Գոլովանևի շրջան)

Անվան այլ կիրառումների համար տե՛ս՝ Մոլդովկա (այլ կիրառումներ)Մոլդովկա (ուկրաիներեն՝ Молдовка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Մոլդովկա գյուղում բնակվում էր 682 մարդ։ Բնակավայրը զբաղեցնում է 2639 կմ² տարածք։ Բնակչության խտությունը կազմում էր 258,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուսաբեր (թերթ)

Անվան այլ կիրառումների համար տե՛ս՝ Լուսաբեր (այլ կիրառումներ)«Լուսաբեր», ազգային, քաղաքական և գրական երկօրյա թերթ։ Լույս է տեսել Կահիրեում, 1904-1908 թվականներին։ Խմբագիրներ՝ Աբգար Արփիարյան, ապա՝ Վահան Թեքեյան և Երուխան Սրմաքեշխանլյան։
«Լուսաբեր»-ը հիմնական ուշադրությունը դարձրել է Օսմանյան կայսրության ներքին և արտաքին քաղաքական կացությանը, Արևմտյան Հայաստանի կյանքի և, մասնավորապես, հայկական հարցի լուսաբանմանը։ Կարևորություն է տվել համաշխարհային առաջավոր հասարակական կարծիքը հայանպաստ հունով ուղղելու խնդրին, քննադատել հետադիմական ռուսական հայատյաց մամուլը, որը հայերին ներկայացնում էր Թուրքիայում քրդերին կեղեքելու, Ռուսաստանում՝ մյուս ժողովուրդներին շահագործելու սադրիչ մեղադրանքներ։ Միաժամանակ քննադատել է միջազգային դիվանագիտությունը և մեծ տերություններին, որոնք հանուն իրենց շահերի հայկական հարցը շահարկում են Թուրքիայի վրա ճնշում գործադրելու համար։ «Լուսաբեր»-ի կարծիքով, Եվրոպայի օգնությամբ ազատագրվելու սին հույսերից ձերբազատվելը հայ ժողովրդին կմղեր ապավինելու սեփական ուժերին։ Բազմաթիվ հրապարակումներում ցույց է տվել արևմտյան Հայաստանի հիմնական բնակչության՝ հայերի տնտեսական և քաղաքական ծանր դրությունը, հորդորել հայրենակիցներին՝ չլքել երկիրը։ Հայկական հարցի համար կործանարար է համարել Արևելյան Հայաստանի հայության մասնակցությունը ռուսական հեղափոխական շարժումներին, որոնք ոչ մի կապ չունեին հայերի կենսական խնդիրների հետ։
Արկադի Նայդիչ

Արկադի Միխայլովիչ Նայդիչ (գերմ.՝ Arkadij Naiditsch, հոկտեմբերի 25, 1985(1985-10-25), Ռիգա, Լատվիական ԽՍՀ, ԽՍՀՄ), 2015 թվականից Ադրբեջանը, ավելի վաղ` Գերմանիան, դրանից առաջ էլ Լատվիան ներկայացնող շախմատիստ, գրոսմայստեր (2001)։


== Կենսագրություն ==
2011 թվականին Գերմանիայի հավաքականի կազմում հաղթել է Եվրոպայի 18-րդ թիմային առաջնությունում։
1995 թվականին հաղթել է Եվրոպայի մինչև 10 տարեկանների առաջնությունում (Վերդեն) և զբաղեցրել 2-րդ հորիզոնականը աշխարհի պատանեկան առաջնությունում։
1996 թվականին Նայդիչի ընտանիքը Ռիգայից տեղափոխվում է Դորտմունդ։ Հետագա տարիներին Արկադի Նայդիչին մարզում են մի շարք գրոսմայստերներ։ 15 տարեկանում նա դառնում է գրոսմայստեր։
2005 թվականին նա ստանում է Գերմանիայի քաղաքացիություն։
2014 թվականին օգոստոսի 9-ին 41-րդ շախմատային օլիմպիադայի ժամանակ, հաղթելով աշխարհի չեմպիոն Մագնուս Կառլսենին, Նայդիչը դառնում է Միխայիլ Չիգորինի խորհրդանշական ակումբի անդամ։ Այդ ակումբում ընդգրկվում են այն շախմատիստները, ովքեր գոնե մեկ պարտիա են շահել տվյալ պահին գործող աշխարհի չեմպիոնից։
2015 թվականից ներկայացնում է Ադրբեջանի շախմատի ֆեդերացիան։
Ունի երեք քույր՝ Իրինա (1986), Եվգենիա (1987) և Մարիա (1988), որոնք նույնպես հանդես են գալիս շախմատային մրցումներում։


== Մարզական արդյունքներ ==


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Արկադի Նայդիչի անձնական քարտը ՖԻԴԵ-ի կայքում (անգլ.)
Արկադի Նայդիչի պարտիաները (անգլ.)
Արկադի Նայդիչի անձնական քարտը 365chess.com կայքում
Իվանովկա (գյուղ, Տատիշլինսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ռուս.՝ Ивановка, բաշկիրերեն՝ Ивановка), գյուղ Ռուսաստանի, Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 135 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորնոմարիյսկի շրջան

Գորնոմարիյսկի շրջան (ռուս.՝ Горномарийский район, լեռնային մար.՝ Кырык мары кымдем), մունիցիպալ շրջան Ռուսաստանի Դաշնության Մարի Էլ հանրապետությունում։
Ստեղծվել է 1939 թվականին։ Վարչական կենտրոնը՝ Կոզմոդեմյանսկ։


== Աշխարհագրություն ==
Շրջանի տարածքի մակերեսը կազմում է 1730 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26083 մարդ։ Բնակչության խտությունը կազմում էր 15,08 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մարշալ շրջան (Միսսիսիպի)

Անվան այլ կիրառումների համար տե՛ս՝ Մարշալ շրջան (այլ կիրառումներ)Մարշալ շրջան (անգլ.՝ Marshall County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.829 կմ² է, բնակչությունը՝ 37.144 մարդ (2010 թ. տվյալներով)։ Շրջկենտրոնն է Հոլլի Սփրինգս բնակավայրը։ Կազմավորվել է 1836 թ.։


== Ծանոթագրություններ ==
Հայաստանի երիտասարդական հիմնադրամ

Հայաստանի երիտասարդական հիմնադրամ, ՀԵՀ, Հայաստանում գործող հասարակական կազմակերպություն, որը իրականացնում է կրթական, գիտական, մշակութային, երիտասարդների սոցիալական, առողջապահական, զբաղվածության հիմնախնդիրների լուծմանն ուղղված բազում ծրագրեր։ Կազմակերպության ղեկավարն է Կարեն Ավագյանը։


== Պատմություն ==
Հայաստանի կառավարության 2001 թվականի հունիսի 11-ի որոշմամբ ստեղծվեց «Համահայկական երիտասարդական միջազգային կենտրոնը»։ Կարևորելով երիտասարդական հիմնախնդիրների լուծման ոլորտում նմանատիպ գործունեության անհրաժեշտությունը, արդեն 2010 թվականի հունիսի 9-ին ՀՀ նախագահի հատուկ ուշադրության արդյունքում որոշում կայացվեց «Համահայկական երիտասարդական միջազգային կենտրոնը» վերանվանել Հայաստանի երիտասարդական հիմնադրամ։ Դա մեկնարկն էր այն երիտասարդական նախաձեռնությունների իրականացման ուղու, որոնք այսօր հիմնադրամի ամենօրյա աշխատանքն ու հիմնական նպատակներն են դարձել։ Հիմնադրամի գործունեության առանձնահատկությունն այն է, որ այն հավասարապես ուշադրություն է դարձնում երիտասարդներին հուզող բոլոր բնագավառներին։ Կրթական, գիտական, երիտասարդների սոցիալ-տնտեսական, զբաղվածության հիմնախնդիրներին, հոգևոր-հայրենասիրական, մշակութային դաստիարակությանն ուղղված ծրագրերին զուգահեռ հիմնադրամը հոգում է նաև երիտասարդների առողջ ապրելակերպի կազմակերպման մասին՝ իրականացնելով առողջապահական տարբեր միջոցառումներ, որոնց ընթացքում երիտասարդներին տրվում են գործնական գիտելիքներ առողջապահական ոլորտի վերաբերյալ։ Հատուկ ուշադրություն դարձնելով երիտասարդների գիտական, կրթական, մշակութային, հոգևոր-հայրենասիրական դաստիարակությանը՝ հիմնադրամը միևնույն ժամանակ կարևորում է երիտասարդական ձեռներեցության զարգացումը։ Այս ուղղությամբ ևս իրականացվում են տարաբնույթ ծրագրեր, սահմանվում դրամաշնորհներ։
Հիմնադրամը նպաստում է նաև երիտասարդների միջազգային և համահայկական համագործակցությանը՝ երիտասարդական ծրագրերի միջոցով ամրապնդելով Արցախ-Հայաստան-Սփյուռք կամուրջը։
Հիմնադրամն իր կենսագրության ողջ ընթացքում գերխնդիր է համարել ծավալել ակտիվ և կառուցողական գործունեություն, որն ուղղված է հայ երիտասարդության առջև ծառացած նշված հիմնախնդիրների լուծմանը։ Խոսքը գործ դարձնելու համար հիմնադրամի նախաձեռնությամբ հավասարապես աշխատանք են ծավալում նաև երիտասարդները՝ բուհերի ուսխորհուրդներ, երիտասարդական հասարակական կազմակերպությունների ներկայացուցիչներ, ակտիվ երիտասարդներ։
Հիմնադրամի ծրագրերի աշխարհագրությունը չի սահմանափակվում միայն Հայաստանով։ Արցախում, Սփյուռքում, նաև Ջավախքում հիմնադրամը համակարգում և ղեկավարում է մշակութային, գիտակրթական, սպորտային, առողջապահական, երիտասարդների սոցիալական պաշտպանության, զբաղվածության, մասնագիտական կողմնորոշման, վերապատրաստման և այլ ոլորտների հիմնախնդիրների լուծմանն ուղղված ծրագրեր։ Այս գործընթացի իրագործման ճանապարհին հիմնադրամը համագործակցում է համանման այլ տեղական և միջազգային կազմակերպությունների հետ։ Հիմնադրամի գործունեության հիմքում ընկած է կարգապահությունը, թափանցիկությունը և կառուցվածքային հստակությունը։ Հիմնադրամն ունի կառավարման երկու մարմին. հոգաբարձուների խորհուրդը, որտեղ ընդգրկված են երկրի հասարակական-քաղաքական, մշակութային ոլորտներում մեծ ավանդ ունեցող մարդիկ, ու գործադիր տնօրենը։
Խարիտոնովկա (այլ կիրառումներ)

Խարիտոնովկա, կարող է վերաբերել՝

Խարիտոնովկա - գյուղ, Ուկրաինայի Ժիտոմիրի մարզի Կորոստիշևի շրջանում
Խարիտոնովկա - գյուղ, Ուկրաինայի Խմելնիցկիի մարզի Դունաևցիի շրջանում
Խարիտոնովկա - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Գերսոն Գու-Կոնու

Գերսոն Գու-Կոնու, նաև՝ Գերսոն Կոնու, իսկական անունը Կվաձո Գագլո գու-Կոնու (1932-2006թթ․), եղել է խաղաղություն և մարդու իրավունքների ակտիվիստ Տոգոյում։


== Կյանք ==
Գերսոն Գու-Կոնուն ծնվել է 1932 թվականին Կումա-Ադամե քաղաքում, Տոգոյի հարավ-արևմուտքում։ Նախնական կրթությունը ստացել է Կպալիմեում։ Ուսումը շարունակել է մինչև 1949 թվականը Collège moderne de Lomé- ում (այն ժամանակ հայտնի էր որպես Petit Dakar): Նա սկսել է իր մասնագիտական կյանքը որպես ուսուցիչ Ավետարանական առաքելությունում, առաջին անգամ Կպալիմեում, ապա՝ Լոմեում մինչև 1954թ․ մինչ կվերադառնար Կպալիմե, որտեղ նա շարունակել է դասավանդել Collège Espoir-ում մինչև 1956թ.։

1955-ին նա հիմնադրեց միություն, որը կոչվում էր ֆրանսիական Les Volontaires au travail (LVT) ՝ «Կամավորները աշխատանքի մեջ»։ 1957 թ. նա իմացավ Գանայում գործող կամավոր աշխատանքային ճամբարների մասին և առաջին անգամ լսեց Service Civil International- ի մասին։
1960-ին Տոգոն անկախացավ, և Գերսոն Գու-Կոնուն ընտրվեց Կպալիմե շրջանի խորհրդարանի անդամ։ Նա սատարում էր առաջին նախագահ Սիլվանուս Օլիմպիոյին։ 1963- ի պետական հեղաշրջումից և նախագահ Օլիմպիոյի սպանությունից հետո Գերսոն Գու-Կոնուն ձերբակալվեց և խոշտանգվեց։ Չորս տարի անց նա ազատ արձակվեց գիտությունների բրիտանական մասնաճյուղի՝ Amnesty International (AI) - ի և Միջազգային կամավորական ծառայության (IVS) - ի միջնորդությունների շնորհիվ: Հետո նա փախավ Ֆրանսիա, որտեղ աշխատանք գտավ Փարիզի SCI գրասենյակում և դարձավ անձնակազմի անդամ։ 1970-1978 թվականներին եղել է Արևմտյան Աֆրիկայի գիտությունների միջազգային քարտուղար։
1978-ին աշխատանքի է անցել Լոնդոնում `Amnesty International- ի միջազգային քարտուղարությունում։ Նա ղեկավարում էր Աֆրիկայում AI- ի մասնաճյուղերի զարգացումը և աջակցությունը։ Աքսորի ողջ ընթացքում նրան սպառնում էր Տոգոյի վարչակարգը և նույնիսկ ի վիճակի չէր այցելել հայրենիք։ Նա ծանր հիվանդացավ, և թոշակի անցնելուց հետո իր ժամանակը տրամադրեց Լոնդոնին և Հոյին։ Վերջինս Գանայի մի փոքրիկ գյուղ էր, Տոգոյի սահմանից ոչ հեռու։


== Տես նաև ==
Խաղաղության ակտիվիստների ցուցակ


== Մատենագիտություն ==
Գերսոն Կոնու (1932–2006), «Բառեր գործերի մասին» –ում հարյուր տարվա միջազգային կամավոր ծառայության խաղաղության համար ՝ Service Civil International 1920–2020, խմբագրվել է Շանթալ Դորանի, Հայնց Գաբաթուլերի, Ֆիլիպ Ռոդրիգեսի կողմից։ Անտվերպեն. ՇԻ միջազգային քարտուղարություն ; La Chaux-de-Fonds: SCI International Archives, Bibliothèque de la Ville 2019, ISBN 9789463965385 : Էջ 86։
Նայջել Ուոթ. Առաջին կոմունիստ Ֆորտ Jamesեյմսոնում, Աֆրիկայի և այլ վայրերի հիշողություններ 1955-2018 Books of Africa, London 2018: ISBN 9780993503672 : Էջ 140։
Օլիվիե Բերտրան. 1945–1975 թվականներին խոչընդոտները քանդելը, 30 տարի կամավոր ծառայություն խաղաղության համար ՝ Service Civil International– ի հետ, Փարիզ 2008։


== Աղբյուրներ ==
Նայջել Ուոթ. Գերսոն Գու-Կոնու, «Guardian» - ում, 31: Օգոստոսի 2006 թ
Սթիվեն Հոգ. Գերսոն Կոնուի հիշատակին, Service Civil International - Միջազգային արխիվներ, 15։ Դեկտեմբեր 2006 թ
Godwin Tete: Togo: Hommage à un grand battletant de la liberté, Gerson Gu-Konu(չաշխատող հղում), 12. 2006 թվականի դեկտեմբեր, letogolais.com


== Հղումներ ==
Իվան Կարպով

Իվան Յակովլևիչ Կարպով (ռուս.՝ Иван Яковлевич Карпов, 21 հուլիսի, 1927, Գարուսովո, Օպոչկայի գավառ, Պսկովի նահանգ – 4 նոյեմբերի, 1956, Բուդապեշտ, Հունգարիա), Խորհրդային բանակի ավագ լեյտենանտ, 1956 թվականի Հունգարական հեղափոխության ճնշման մասնակից, Սովետական Միության հերոս (1956)։


== Կենսագրություն ==
Իվան Կարպովը ծնվել է 1927 թվականի հուլիսի 21-ին Ռուսաստանի Պսկովի նահանգի Օպոչկայի գավառի Գարուսովո գյուղում (ներկայում՝ Օպոչեցկի շրջան, Պսկովի մարզ)։ Ստացել է միջնակարգ կրթություն։ Հայրենական մեծ պատերազմի տարիներին նրա հայրը գնդակահարվել է գերմանացիների կողմից պարտիզանների հետ կապ ունենալու համար։ Դրանից հետո Իվան Կարպովը միացել է պարտիզաններին, մասնակցել մարտական գործողություններին։ 1945 թվականի ապրիլին Իվան Կարպովը զորակոչվել է Բանվորագյուղացիական Կարմիր բանակ։ 1951 թվականին նա ավարտել է կրտսեր լեյտենանտների դասընթացը, 1952 թվականին՝ Չերնովիցիի հետևակային ուսումնարանը։ 1956 թվականի աշնանն Իվան Կարպովը ծառայում էր Մերձկարպատյան ռազմական շրջանում․ նա եղել է 38-րդ բանակի 128-րդ գվարդիական հրաձգային դիվիզիայի 73-րդ գվարդիական առանձին հետախուզական գումարտակի մոտոցիկլային դասակի հրամանատար։
1956 թվականի հոկտեմբերին Իվան Կարպովն իր դիվիզիայի կազմում մեկնել է Հունգարական Ժողովրդական Հանրապետություն և ակտիվորեն մասնակցել հունգարացի ապստամբների դեմ մղված մարտական գործողություններին։ 1956 թվականի նոյեմբերի 4-ին նրա դասակը մասնակցել է Բուդապեշտի Յուլե պողոտայում գտնվող «Կորվին» կինոթատրոնի շենքի գրոհին, որտեղ տեղակայված էր ապստամբության կենտրոնը։ Այդ մարտում Իվան Կարպովը զոհվել է։ Թաղված է Բուդապեշտի Կերեպեշի գերեզմանատանը։
ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով «ռազմական պարտքի կատարման ժամանակ ցուցաբերած արիության ու խիզախության համար» գվարդիայի ավագ լեյտենանտ Իվան Կարպովին հետմահու շնորհվել է Խորհրդային Միության հերոսի կոչում։ Նա պարգևատրվել է նաև Լենինի շքանշանով և այլ մեդալներով։


== Ծանոթագրություններ ==


== Գրականություն ==
Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.
Подвиги героев бессмертны. — Псков, 2005.
Ավտոտրանսֆորմատոր

Ավտոտրանսֆորմատոր, տրանսֆորմատորի տարատեսակ, ունի մեկ փաթույթ մեկ կամ մի քանի լարաճյուղով։


=== «Իջեցնող» ավտոտրանսֆորմատորներ ===
«Իջեցնող» ավտոտրանսֆորմատորների մուտքային լարումը (էլեկտրական ցանցի լարումը) տրվում է ամբողջ փաթույթին, իսկ ելքային լարումը (բեռնվածքը) վերցվում է լարաճյուղի և փաթույթի ծայրային արտանցիչներից մեկի միջև ընկած գալարներից։


=== «Բարձրացնող» ավտոտրանսֆորմատորներ ===
«Բարձրացնող» ավտոտրանսֆորմատորներում ցանցն ու ՜բեռնվածքը միացվում են համապատասխանաբար փաթույթի մի մասին և ամբողջ փաթույթին։
Պարզագույն չկարգավորվող ավտոտրանսֆորմատորներին հաճախ միացնում են սառնարանները, փոշեծուծները ևն լարումը 127 Վ-ից մինչև 220 Վ բարձրացնելու կամ, հակառակը, իջեցնելու համար։
Ռադիոընդունիչների և հեռուստացույցների սնման համար օգտագործում են ավելի բարդ, կարգավորելի ավտոտրանսֆորմատորներ՝ լարման աստիճանական կամ սահուն փոփոխումով։ Անհրաժեշտ լարման հաստատումը ստուգելու նպատակով կարգավորելի ավտոտրանսֆորմատորները սովորաբար ունենում են վոլտաչափ կամ լարումների սանդղակ՝ կարգավորող բռնակի ցուցիչով։


== Օգտագործում ==
Ավտոտրանսֆորմատորները օգտագործելիս հարկավոր է հիշել, որ թե ամբողջ փաթույթը, թե նրա մասերը էլեկտրականապես միացած են ցանցին, ուստի ավտոտրանսֆորմատորների հաղորդալարերին ու արտանցիչներին դիպչելը վտանգավոր է։
Չպետք է «ավտոտրանսֆորմատոր» հասկացությունը շփոթել «ավտոմատ տրանսֆորմատոր» ոչ ճիշտ արտահայտության հետ, ինչպես առօրյա գործածության մեջ սխալմամբ անվանում են լարման կայունարարը։
Լյումատու (այլ կիրառումներ)

Լյումատու անունը կամ տերմինը կարող է վերաբերել հետևյալ հոդվածներին․

Լյումատու - գյուղ Էստոնիայի Մայդլա շրջանի կազմում։
Լյումատու - գյուղ Էստոնիայի Ուռվաստե շրջանի կազմում։
Կորդեյրուս

Կորդեյրուս (պորտ.՝ Cordeiros), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզում։ Մտնում է Բրումադու գավառի կազմի մեջ։ Բնակչությունը կազմում է 6391 մարդ՝ 2006 թվականի տվյալներով։ Գրավում է 554,511 կմ2 տարածք։ Բնակչության խտությունը՝ 11,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 13.770.571,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.907,55 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,615 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում մերձարևադարձային խոնավ կամ չոր է։
Մարիթ Մալմ Ֆրաֆյորդ

Մարիթ Մալմ Ֆրաֆյորդ, (նորվ.՝ Marit Malm Frafjord, նոյեմբերի 25, 1985(1985-11-25), Թրոմսյո, Թրոմս, Նորվեգիա), նորվեգացի  հանդբալիստ, նորվեգական «Լարվիկ» ակումբի և Նորվեգիայի հավաքականի անդամ։  Կրկնակի Օլիմպիական չեմպիոն։


== Կարիերա ==


=== Ակումբային ===
Եղել դպրոցական «Ռափ»  ակումբի աշակերտուհի։ Ելույթ է ունեցել այդ ակումբի  և «Բոսեն»  թիմի կազմում, 2010 թվականից  2014 թվականներին եղել է «Վիբորգ» ակումբի պաշտպան։ 2014  թվականի ամռանը տեխափոխվել է «Լարվիկ» ակումբ։


=== Հավաքականի կազմում ===
Հավաքականի կազմում խաղացել է 172 խաղ և հարվածել 352 գոլ։ 2005 թվականի սեպտեմբերի 28-ին սկսել է խաղալ ընդդեմ  Պորտուգալիայի հավաքականի։ Եվրոպայի եռակի չեմպիոն, 2011  թվականի աշխարհի չեպիոն, կրկնակի օլիմպիական չեմպիոն։


== Ծանոթագրություններ ==


== Արտաքին հղումներ ==
Մարիթի էջը Եվրոպայի հանդբոլի ֆեդերացիայի կայքում (անգլ.)
Մարիթ Մալմ Ֆրաֆյորդ Archived 2012-08-12 at the Wayback Machine.
Դուբովոյ (Կամենսկի շրջան)

Անվան այլ կիրառումների համար տե՛ս՝ Դուբովոյ (այլ կիրառումներ)Դուբովոյ (ռուս.՝ Дубовой), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Ստարոստանիչնի գյուղական համայնքի կազմի մեջ։
Մառգա (գյուղ, Օռավա շրջան)

Մառգա (էստ․՝ Marga), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ադա Լավլեյս

Անվան այլ կիրառումների համար տե՛ս՝ ԱդաՕգուստա Ադա Քինգ (ծնյալ՝ Բայրոն), կոմսուհի Լավլեյս (անգլ.՝ Augusta Ada King Byron, Countess of Lovelace, դեկտեմբերի 10, 1815(1815-12-10)[…], Լոնդոն, Մեծ Բրիտանիայի և Իռլանդիայի միացյալ թագավորություն - նոյեմբերի 27, 1852(1852-11-27)[…], Մարլիբոն, Միացյալ Թագավորություն), անգլիացի կին մաթեմատիկոս։


== Կենսագրություն ==
Հայտնի է որպես Չարլզ Բեբիջի մշակած հաշվիչ մեքենայի նկարագրության ստեղծող։
Ադան անգլիացի բանաստեղծ Ջորջ Բայրոնի աղջիկն էր։ Ադայի մայրը նույնպես տարված էր մաթեմատիկայով։ Նա դստեր համար հրավիրեց իր նախկին ուսուցչին՝ շոտլանդիայի մաթեմատիկոս Օգաստես դե Մորգանին։
1833 թ. Ադան ծանոթացավ Չարլզ Բեբիջի հետ։ Բեբիջն արդեն ավարտել էր հաշվիչ մեքենայի մշակումը և անցել կառուցման աշխատանքներին։
1835 թ. միսս Բայրոնն ամուսնացավ Վիլյամ Քինգի հետ, վերջինս շուտով ստացավ լորդ Լավլեյս տիտղոսը։ Նրանք դարձան 3 զավակների ծնողներ։ Սակայն ընտանիքը չխանգարեց Ադային զբաղվել իր նախասիրություններով։ Ադան գրեց Չարլզ Բեբիջի անալիտիկ մեքենայի նկարագրությունը՝ իր մեկնաբանություններով։ Հենց այդ մեկնաբանությունները թույլ տվեցին սերունդներին Ադա Բայրոնին անվանել աշխարհի առաջին ծրագրավորողը։ Նկարագրություններում կիրառվում էին այնպիսի տերմիններ, ինչպիսիք են «ենթածրագիր», «ենթածրագրերի գրադարան», «ինդեքսային ռեգիստոր», որոնք սկսեցին օգտագործվել միայն 1950-ական թվականներին։ Ադա Լավլեյսը առաջին անգամ կիրառության մեջ է մտցրել «ցիկլ» և «աշխատանքային բջիջ» տերմինները։
Ադա Լավլեյսը մահացել է 1852 թ. նոյեմբերի 27-ին և հուղարկավորված է Բայրոնների ընտանեկան գերեզմանատանը։
1975 թ. ԱՄՆ-ի Պաշտպանության նախարարությունը ընդունեց որոշում նոր ունիվերսալ ծրագրավորման լեզվի մշակման վերաբերյալ, որը կոչվեց Ada։


== Ծանոթագրություններ ==
Նյուայե սյուր Բուտոն

Նյուայե սյուր Բուտոն (ֆր.՝ Nuaillé-sur-Boutonne), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17268։


== Բնակչություն ==
Համայնքի բնակչությունը 2010 թվականին կազմում էր 201 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Նյուայե սյուր Բուտոնի վիճակագրության ազգային ինստիտուտ (ֆր.)
Պալմեյրա դուզ Ինդիուսի գավառ

Պալմեյրա դուզ Ինդիուսի գավառ (պորտ.՝ Microrregião de Palmeira dos Índios) գավառ Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի գյուղատնտեսական շրջանի մեջ։ 2006 թվականի տվյալներով բնակչությունը կազմում է 175 157 մարդ։ Տարածքը՝ 2371 կմ2։ Բնակչության խտությունը՝ 73,9 մարդ/կմ²։


== Վիճակագրություն ==
Համախառն ներքին արտադրանքը կազմել է 347 436 000 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 1983 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,610։


== Գավառի կազմ ==
Գավառի կազմի մեջ են մտնում հետևյալ համայնքները.

Բելեն
Կասիմբինյաս
Էստրելա դի Ալագոաս
Իգասի
Մար Վերմելիու
Մարիբոնդու
Մինադոր դու Նեգրան
Պալմեյրա դուս Ինդիուս
Պաուլու Ժասինտու
Կեբրանգուլու
Տանկի դե Արկա
Մերի Լիքի

Մերի Լիքի (անգլ.՝ Mary Douglas Leakey, փետրվարի 6, 1913(1913-02-06)[…], Լոնդոն, Մեծ Բրիտանիայի և Իռլանդիայի միացյալ թագավորություն - դեկտեմբերի 9, 1996(1996-12-09)[…], Նայրոբի, Քենիա), բրիտանացի և քենիացի մարդաբան և հնէաբան, Լուիս Լիքիի կինը և համագործակիցը։   


== Կենսագրություն ==
Բրիտանացի հնագույն դարաշրջանների ոլորտում մարդաբանության մասնագետ Ջոն Ֆրիրի ուղիղ ժառանգն է։ Մերին ծնվել է 1913 թվականի փետրվարի 6-ին, Լոնդոնում։ Նա ստացել է հնէաբանի ոչ պաշտոնական նախապատրաստում, մասնակցել է պեղումների։ 1933 թվականին Լոնդոնում հանդիպել է իր ապագա ամուսնուն և նրա հետ սկսել է փնտրել Աֆրիկայի ժամանակակից մարդկանց նախնիների մնացորդները։      
Ռուսինգա կղզում 1948 թվականի հոկտեմբերի 2-ին Մերի Լիքին գտնում է KNM-RU 7290 պրոկոնսուլի գրեթե ամբողջական կմախքը, որը պատկանում էր Proconsul heseloni Walker et al. տեսակին, 1993 թվականին այդ կմախքն արդեն 18 մլն. տարեկան էր։ Մերի և Լուիս Լիքիները գտածոն նշել են իրենց երեխայի` Ֆիլիպի ծննունդով, որը ծնվել է 1949 թվականի հունիսի 21-ին։ 
1959 թվականին Օլդուվայսկյան կիրճում նա գտել է զինջանտրոպի մնացորդներ, հետագայում դասակարգված որպես Paranthropus boisei գանգ։  
Լիքիի հաջորդ կարևոր գտածոն դարձել է ծնոտը, որը գտնվել էր Լաետոլի տեղանքում, որը գտնվում է Օլդուվայ կիրճից 40 կմ. հեռու։ Այդ տեսակը անվանվել է ավստրալապիտեկ աֆարսկի։ 1976-1978 թվականներին Լաետոլիում գտնվել է գոմինիդների կարծրացած ոտնահետք, որը իր հետքերն էր թողել փափուկ հրաբխային մոխրի վրա ավելի քան 3,65 մլն տարի առաջ, որը դարձել է հնագույն ապացույցը, որը մարդիկ ուղիղ են քայլել։    
1970 թվականին հանրությանը Օլդուվայսկյան կիրճում արված գտածոների հետ ծանոթացնելու համար Մերի Լիքին բացում է թանգարան, որի ցուցանմուշները հետագայում բարելավվել են Լաետոլի գտածոներով։  


== Ընտրված մատենագրություն ==
Օլդովայսկյան կիրճ` պեղումներ I և II հորիզոնականներում (Olduvai Gorge, vol. 3, Excavations in Beds I and II, 1971 թվական)։
Օլդովայսկյան կիրճ` հին մարդու իր որոնումները (Olduvai Gorge: My Search for Early Man, 1979 թվական)։
Վերացող աֆրիկյան արվեստ (Africa’s Vanishing Art, 1983 թվական)։


== Գրականություն ==
Лики // Онлайн-энциклопедия «Кругосвет».


== Ծանոթագրություններ ==
929

929 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 929 թվականն է, 
X դարի 29-րդ տարին։


== Դեպքեր ==


== Ծնունդներ ==


== Մահեր ==
Հովհաննես Ե Դրասխանակերտցի, կաթողիկոս (ծնվ․ 898)
Ակվարիում (ֆիլմ, 2009)

Ակվարիում (անգլ.՝ Fish Tank), 2009 թվականին լույս տեսած դրամատիկական ֆիլմ։ Ռեժիսորը Անդրեա Առնոլդն է։ Ֆիլմը ժյուրիի մրցանակին է արժանացել Կաննի կինոփառատոնի ժամանակ, ստացել է BAFTA մրցանակ լավագույն բրիտանական ֆիլմ անվանակարգում և մի շարք այլ մրցանակներ։


== Սյուժե ==
15-ամյա Միան ապրում է բազմահարկ տան բնակարաններից մեկում իր թեթևամիտ մոր և փոքր քրոջ հետ։ Աղջիկը ագրեսիվորեն է տրամադրված ամեն ինչին իր շրջապատում. նրան հեռացրել են դպրոցից, այնպես որ մայրը պատրաստվում է նրան ուղարկել գիշերօթիկ դպրոց։ Միայի միակ հետաքրքրությունը պարն է, որում նա անընդհատ կատարելագործվում է։ Մի անգամ առավոտյան խոհանոցում նա հանդիպում է իր մոր նոր ընկերոջը և չնայած այն անտարբերությանը և թշնամությանը, որ նա ցույց էր տալիս, Միայի մոտ այդ տղամարդու հանդեպ համակրանք է առաջանում։


== Արտադրություն ==
Կեթի Դևիսը, ով Միայի դերն էր մարմնավորում, չուներ դերասանական փորձ։ Նրան դերը մարմնավորելու են հրավիրել այն բանից հետո, երբ դերասաններին ընտրողների օգնականներից մեկը տեսել է նրան երկաթգծի կայարանում։ Ֆիլմը նկարահանվել է ժամանակագրական հաջորդականությամբ։ Յուրաքանչյուր շաբաթվա վերջում դերասանները ստանում էին սցենարի մի մասը, որ նրանք պետք է խաղային հաջորդ շաբաթվա ընթացքում։ Այդպիսով նրանք չգիտեին, թե ինչ է կատարվելու իրենց կերպարների հետ ֆիլմի վերջում։


== Դերերում ==
Քեթի Ջարվիս` Միա Ուիլիամս
Մայքլ Ֆասբենդեր` Կոնոր
Կիրսոն Ուերինգ` Ջոան Ուիլիամս, մայր
Ռեբեկա Գրիֆիթս` Թեյլոր Ուիլիամս
Գարի Տրեդեվեյ` Բիլի
Սիդնի Մերի Նեշ` Կիրա
Սառա Բայս` Քելի


== Արձագանքներ ==
Ֆիլմը 90%-ով դրական արձագանքների է արժանացել Rotten Tomatoes կայքում։


== Մրցանակներ ==
Բացի այդ, 2009 թվականին ֆիլմը ստացել է 3 մրցանակ European Film Awards-ի ժամանակ` լավագույն ֆիլմ, ռեժիսոր և դերասանուհի։


== Ծանոթագրություններ ==


== Արտաքին հղումներ ==
«Ակվարիում»(անգլ.) ֆիլմը Allmovie կայքում: 
«Ակվարիում»-ը Մայքլ Դասբենդերի կայքում
Taj Mahal Palace & Tower

Taj Mahal Palace & Tower (հինդի՝ ताजमहल होटल, անգլ.՝ The Taj Mahal Palace Hotel)՝ Հնդկաստանի  առավել հայտնի  հյուրանոցներից մեկն է՝ ավելի քան 100 տարի։ Հիմնադրվել է XIX դարում, երկար տարիներ համարվում է լավագույն հյուրանոցը իր այցելուներով։ Նրանց թվում են շատ արվեստագետներ, գրողներ, քաղաքական գործիչներ։ 1970-ական թվականներին կառուցվել են ավելի քան 50 Թաջ մահալ հյուրանոցներ Հնդկաստանում և 13-ը ամբողջ աշխարհում։


== Պատմություն ==
Ջամեստի Նուսսերվանջի Տատան, 19-րդ դարի առաջադեմ ձեռնարկատեր է։ Ավարտել է Էլֆինցտոնյան քոլեջը Բոմբեյում, եղել է խոշոր ձեռնակատեր։ Կազմակերպչական հարցերով նա շատ է ճանապարհորդել, եղել է Եվրոպայում և Ամերիկայում։
Նա 1898 թվականին դնելով ապագա հյուրանոցի առաջին քարը, ենթադրում էր, որ Թաջ Մահալը կլինի շատ ավելի մեծ ու շքեղ բոլոր մյուս հյուրանոցներից, որ երբևէ նա տեսել էր։
Շինարարության մեջ ներդրվել էր զգալի կապիտալ։ Կառուցման համար գնվել էր հսկայական տարածք Բոմբեյում՝ Արաբական ծովի ափին։ 1902 թվականին Տատան Եվրոպայից գնում է ամեն անհրաժեշտ բան հյուրանոցի կահավորման համար։ Փարիզում նա ծանոթանում է Գուստավո Էֆելեի հետ, ումից էլ  պատվիրում է 10 մետաղական սյուներ պարասրահի համար։
Հյուրանոցի հանդիսավոր բացումը տեղի է ունեցել 1903 թվականի դեկտեմբերի 16-ին։ Այն բացառիկ կառույց էր իր ժամանակի համար. լիովին պատրաստված էր կիսաթանկարժեք քարերից, ձեռագործ գորգեր, շքեղ բյուրեղյա ջահեր, էլեկտրական լույսեր (տվյալ պահին միակն ամբողջ  Բոմբեյում)։ Հյուրանոցի բոլոր աշխատակիցները հատուկ վերապատրաստում էին անցել Եվրոպական հյուրանոցներում։
1905 թվականի նոյեմբերին  Թաջ Մահալ հյուրանոցը միջազգային ճանաչում ստացավ։ Հնդկաստան այցի ժամանակ այստեղ է կանգ առել բրիտանացի թագավոր Էդուարդ 7-րդը կնոջ՝ Ալեքսանդրիայի հետ։


== Ծանոթագրություններ ==
Կոնաքլուղ

Կոնաքլուղ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Էտալոններ

Էտալոններ, (ֆրանս. etalon – նմուշ), չափանմուշներ, գիտության և տեխնիկայի զարգացման տվյալ մակարդակին համապատասխանող մեծ ճշտության չափման միջոցներ (ճշգրիտ չափեր կամ չափիչ սարքեր), որոնք հիմնված են նյութերի և մարմինների՝ ժամանակի ընթացքում անփոփոխ հատկությունների վրա։ Օգտագործվում են չափման միավորները պահպանելու, ընդօրինակելու, վերականգնելու համար և հիմք են ծառայում չափումների միասնությանն ու ճշտությանը։ 
Էտալոնները լինում են բնական և արհեստական։ 

Բնական էտալոնները չափման միջոցներից բացի, ընդգրկում են նաև այդ միջոցների կիրառությունները չափման միավորները վերականգնելու և ընդօրինակելու փորձերում (օրինակ, երկարության միավորը՝ մետրը, լույսի ալիքի երկարությամբ ընդօրինակելու անհրաժեշտ միջոցների ամբողջությունը)։
Արհեստական էտալոններ են, օրինակ, մետրի և կիլոգրամի պլատինա–իրիդիումային էտալոնը։Տարբերում են միջազգային և ազգային (պետական) էտալոններ։ 

Միջազգային էտալոն է, օրինակ, կիլոգրամի նախատիպը, որը պահվում է Չափ ու կշռի միջազգային բյուրոյում (Սեր, Ֆրանսիա)։
Ազգային էտալոնի օրինակ է կիլոգրամի նախատիպի №12 պատճենը, որը պահվում է Դ. Ի. Մենդելեևի անվ. համամիութենական չափագիտական ԳՀԻ–ում (Լենինգրադ)։Այն էտալոնները, որոնք անմիջապես պատրաստվում են չափման միավորների տեսական սահմանումների հիման վրա և ապահովում են տվյալ երկրի համար ամենաբարձր ճշգրտությունը, կոչվում են առաջնային, իսկ դրանցից ընդօրինակվող և դրանց միջոցով ստուգվող էտալոնները՝ երկրորդային։ Ըստ չափագիտական դերի՝ երկրորդային էտալոնները բաժանվում են էտալոն-պատճենների, էտալոն–վկաների, բաղդատման էտալոնների և աշխատանքային էտալոնների։ Էտալոն–պատճենները չափագիտական աշխատանքներում փոխարինում են առաջնային էտալոններին՝ դրանք մաշվելուց և վնասվելուց զերծ պահելու համար։ Էտալոն–վկաները նախատեսված են էտալոնների պահպանման վիճակը վերահսկելու համար։ Բաղդատման էտալոնները օգտագործվում են ազգային էտալոնների միջազգային բաղդատումների համար։ Աշխատանքային էտալոնները բարձր կարգի ճշտության չափումների նմուշային միջոցների ընթացիկ ստուգումների համար են։ Երկրորդային բոլոր էտալոնները որպես կանոն, արհեստական են։
Քերի Վերին

Քերի Վերին, գյուղ Արևմտյան Հայաստանում, Բիթլիսի վիլայեթի Բարվարի գավառակում կամ Վանի վիլայեթի Վանի գավառում։ Գտնվում էր Քերի Ստորին գյուղից 8 կմ արևմուտք, Մոկս գետի ստորին հոսանքի աջ կողմում։


== Բնակչություն ==
XIX դարի սկզբին ուներ 80 տուն, իսկ 1882 թվականին 7 տուն հայ բնակիչ։


== Պատմամշակութային կառույցներ ==
Քերին ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Երուն Զուտ

Երուն Զուտ (հոլ.՝ Jeroen Zoet, Նիդերլանդերեն արտասանություն` [jə.ˈrun ˈzut], հունվարի 6, 1991(1991-01-06), Veendam, Խրոնինգեն, Նիդերլանդներ), նիդեռլանդացի պրոֆեսիոնալ ֆուտբոլիստ, ով իր ֆուտբոլային կարիերան անցկացրել է հոլանդական ՊՍՎ Էյնդհովեն ֆուտբոլային ակումբի կազմում։ Նա նաև Նիդեռլանդների մինչև 21 տարեկանների հավաքականի դարպասապահն է։


== Ակումբային կարիերա ==
Ի սկզբանե Զուտը խաղացել է Վենդամի երիտասարդական ակումբում։ Նա ՊՍՎ է տեղափոխվել 15 տարեկանում, աստիճանաբար աճելով, տեղափոխվել է հիմնական թիմ։ Առաջին հանդիպումը եղել է ԱԶ-ի դեմ 2008/09 մրցաշրջանում։ Նա վարձավճարով հանդես է եկել ՌԿՍ ֆուտբոլային ակումբում իր նորամուտը նշելով Հերակլեսի դեմ խաղում։
Զուտը վերադարձավ ՊՍՎ 13\14 մրցաշրջանի սկզբում Ֆիլիպ Կոկույի օրոք։ Նա համարվում էր Հոլանդիայի լավագույն դարպասապահներից մեկը, գրավելով Պրեմիեր Լիգայի մի քանի թիմերի ուշադրությունը, ինչպիսիք են Արսենալն ու Նյուքասլը։ 14\15-ն նվաճեց Հոլանդիայի չեմպիոնի կոչումը։ Դա նրա առաջին կոչումն էր։ 2015 թվականի նոյեմբերին Զուտը երկարաձգեց իր պայմանագիրը մինչև 2019 թվական։


== Միջազգային կարիերա ==
2012 թվականի սեպտեմբերին Զուտն ստանում է իր առաջին հրավերը Հոլանդիայի հավաքականից։ Նորամուտը նշում է 2015 թվականի հոկտեմբերի 10-ին Ղազախստանի դեմ խաղում։


== Մրցանակներ ==


=== Ակումբ ===
ՊՍՎ ԷյնդհովենԷրեդիվիզիե 2014\15
Յոհան Կրոյֆի գավաթ 2015


=== Միջազգային ===
ՆիդեռլանդներՈՒԵՖԱ-ի Առաջնությունը U-21 կիսաեզրափակչի։ 2013


== Կարիերայի վիճակագրություն ==


== Ծանոթագրություններ ==


== Արտաքին հղումներ ==
Voetbal International profile (նիդեր.)
Netherlands stats Archived 2012-09-21 at the Wayback Machine. at OnsOranje
(4794) Բոգարդ

(4794) Բոգարդ (անգլ.՝ Bogard), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 16-ին Շելտ Բասի կողմից Սերո Տոլոլոյում։
Միջին հեռավորությունը Արեգակից կազմում է 2,27132 ա. մ., առավելագույնը մոտենում է 2,0065 ա. մ. հեռավորության վրա և հեռանում 2,5361 ա. մ.։ Արեգակի շուրջ մեկ ամբողջական պտույտ է կատարում 1250,3 երկրային օրվա ընթացքում, իր ուղեծրով շարժվելով միջինում 0,28793 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4794) Բոգարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամերոն Մոնահեն

Կամերոն Ռաիլի Մոնահեն (անգլ.՝ Cameron Riley Monaghan, օգոստոսի 16, 1993(1993-08-16), Սանտա Մոնիկա, Կալիֆոռնիա), ամերիկացի դերասան, առավել հայտնի է «Անամոթ մարդիկ» հեռուստասերիալում Իեն Գալլագերի և «Գոտեմ» հեռուստասերիալում Ջերոմ Վալեսկիի դերերով, ինչպես նաև «Սեղմում։ Հեռակառավարման վահանակ կյանքի բոլոր պահերի համար»,«Վամպիրների ակադեմիա», «Նվիրյալը» և ուրիշ ֆիլմերում դերակատարումների շնորհիվ։
«Մալքոլմն ուշադրության կենտրոնում» հեռուստասերիալում կատարած դերի համար արժանացել Երիտասարդ դերասան մրցանակի։


== Անձնական կյանքը ==
Կամերոն Մոնահենը ծնվել է Սանտա Մոնիկայում, Կալիֆոռնիա։ Հասակը 1 մետր 82 սանտիմետր է, կենդանակերպի նշանը՝ առյուծ։ 2014 թվականի դրությամբ Մոնահենը բնակվել է Լոս-Անջելեսում, որտեղ նա  ապրել է տաս տարեկան հասակից։ Զբաղվում է երաժշտությամբ, նվագում է կիթառ, հարվածային գործիքներ, ուկուլելե։ Նաև սպորտով- առավելապես բոքսով, ինչպես նաև սնոուբորդինգով, դահուկային սպորտով։ Ինչ վերաբերվում է նրա սեռական կողմնորոշմանը, նա իրեն համարում է հետերոսեքսուալ մարդ։ Այդ հարցին նա մի անգամ Թվիթերում պատասխան է գրել։ «Միակ անգամ եմ պատասխանում այդ հարցին։ Ոչ, ես համասեռամոլ չեմ։ Այո,ես խաղում եմ համասեռամոլ կերպարի։ Ոչ, այդ հարցը էլ չպետք է բարձրանա։»


== Ֆիլմագրություն ==


== Ծանոթագրություններ ==
Համիլտոն շրջան (Նյու Յորք)

Անվան այլ կիրառումների համար տե՛ս՝ Համիլտոն շրջան (այլ կիրառումներ)Համիլտոն շրջան (անգլ.՝ Hamilton County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 4.683 կմ² է, բնակչությունը՝ 4.836 մարդ (2010 թ. տվյալներով)։ Շրջկենտրոնն է Լեյք Փլեզանտ բնակավայրը։ Կազմավորվել է 1816 թ.։
Աղավնի (անձնանուն)

Անվան այլ կիրառումների համար տե՛ս՝ Աղավնի (այլ կիրառումներ)Աղավնի, հայկական իգական անուն։ Վերցված է թռչունի համանուն անունից, որը Սուրբ Հոգու խորհրդանշանն է։ Իտալացիները ևս ունեն Colomba անունը, որը նշանակում է «աղավնի»։ Առաջին անգամ հիշատակվել է 17-րդ դարի վերջին։ Արևմտահայերենում տարածված անուն է, որտեղ գործածվում է նաև անվան կրճատ տարբերակը՝ Աղավ։ Կիրառվում է նաև պարսկահայերի շրջանում, որտեղ ստացել է փաղաքշական Աղունիկ ձևը։


== Գործածություններ ==
Աղաւնի դուստր, նահատակ Կոմիտաս քահանայի։


== Ծանոթագրություններ ==
Խորշաբույս

Խորշաբույս (լատ․՝ Utricularia), խորշաբույսազգիների ընտանիքի միջատակեր բույսերի ցեղ։ Աճում է լճերում և ճահիճներում, որոշ տեսակներ էպիֆիաներ են։ Մեծ մասը զուրկ է արմատներից, տերևները բաժանված են բարակ, թելանման մասերի, որոնք վերջանում են բշտերով։ Բշտիկը կանաչ կամ կապտականաչ գույնի է, ունի «երախ», որը ծածկված է փականով։ «Երախի» շուրջը կան լորձային խոզանիկներ։ Երբ ջրային միջատը հպվում է փականին, այն բացվում է, և միջատն ընկնում է ներս ու մարսվում։ Հայտնի է խորշաբույսի մոտ 250 տեսակ։ Խորշաբույսեր աճում են նաև Հայաստանում՝ Լոռու, Գեղարքունիքի մարզերում։
Աբեգոնդո

Աբեգոնդո (իսպ.՝ Abegondo) քաղաք և մունիցիպալիտետ Իսպանիայում, ենթարկվում է Լա-Կոռունիայի պրովինցիային։ Գտնվում է ինքնավար Գալիսիա երկրամասի կազմում։ Մունիցիպալիտետը գտնվում է Կոռունիա համայնքի կազմում։ Զբաղեցնում է 83,67 կմ2։ Բնակչությունը կազմում է 5765 մարդ (ըստ 2010 թվականի մարդահամարի)։ Հեռավորությունը վարչական կենտրոնից կազմում է 23 կմ։


== Բնակչություն ==


== Ծանոթագրություններ ==

Պաշտոնական կայք